stanford-oval/wikipedia huggingface dataset:
אלכסנדר דספלה

| --- | --- |

אלכסנדר דספלה
 לידה:  23 באוגוסט 1961 (בן 63) הרובע העשרים של פריז, צרפת 
 שם לידה:  Alexandre Michel Gérard Desplat 
 מוקד פעילות:  צרפת 
 תקופת הפעילות:  מ-1985 
 שפה מועדפת:  צרפתית 
 כלי נגינה:  פסנתר, חליל צד 
 בן או בת זוג:  Dominique Lemonnier 
 צאצאים:  Antonia Desplat, Ninon Desplat 
 מספר צאצאים:  2 
 פרסים והוקרה:  אביר בלגיון הכבוד (13 ביולי 2011)  מפקד מסדר האמנויות והספרות (10 בפברואר 2016)  קצין במסדר ההצטיינות הלאומי (14 בנובמבר 2016)  פרס האקדמיה האירופית לקולנוע למלחין הטוב ביותר (2007)  פרס אוסקר למוזיקה המקורית הטובה ביותר (2018)  פרס גראמי לפסקול הטוב ביותר למדיה חזותית (2015)  פרס אוסקר למוזיקה המקורית הטובה ביותר (2015)  פרס האקדמיה האירופית לקולנוע למלחין הטוב ביותר (2010) 
 alexandredesplat.net
 פרופיל ב-IMDb
 
אלכסנדר מישל ז'ראר דֶסְפְּלָה (בשם מלא בצרפתית: Alexandre Michel Gérard Desplat; נולד ב-23 באוגוסט 1961) הוא מלחין סרטים צרפתי. הוא היה מועמד לתשעה פרסי אוסקר להלחנת הפסקול הטוב ביותר וזכה פעמיים בשנת 2015 עבור הסרט מלון גרנד בודפשט ובשנת 2017 עבור צורת המים. היה מועמד לעשרה פרסי באפט"א, וזכה שלוש פעמים: בשנת 2011 עבור הסרט נאום המלך, בשנת 2015 עבור מלון גרנד בודפשט ובשנת 2017 עבור צורת המים. היה מועמד לאחד עשר פרסי גלובוס הזהב, וזכה פעמיים עבור הסרט הצעיף הצבעוני בשנת 2007 וצורת המים ב-2017. בנוסף זכה פעמיים בפרס גראמי, שלוש פעמים בפרס סזאר ופעם אחת בפרס סטלייט.
קורות חיים

דספלה נולד בפריז לאב צרפתי ולאם יווניה, אשר נפגשו באוניברסיטת ברקלי בקליפורניה. בגיל חמש החל לנגן על הפסנתר, וכן למד לנגן על חצוצרה וחליל. הוא למד מוזיקה בצרפת ובארצות הברית, בין השאר עם המלחין הנודע יאניס קסנאקיס.
בין הסרטים שלהם הלחין מוזיקה: המלכה, ג'ולי וג'וליה, הסיפור המופלא של בנג'מין באטן, דמדומים 2: ירח חדש, סופר הצללים, נאום המלך, סוויטה צרפתית, הארי פוטר ואוצרות המוות, כוננות עם שחר, ארגו, שומרי האגדות, משחק החיקוי, מלון גרנד בודפשט, מבעד לעדשה ואחרים.
בנוסף למוזיקה לסרטים אלכסנדר דספלה כתב מוזיקה להצגות תיאטרון לרבות תיאטרון בובות של פיליפ ז'נטי.
מונגוליה במשחקים האולימפיים לנוער

מונגוליה משתתפת בכל המשחקים האולימפיים לנוער מאז היווסדם באולימפיאדת הנוער סינגפור (2010). לאורך השנים צברו ספורטאי הנוער המונגולים שישה מדליות, מתוכן שתי מדליות זהב. מונגוליה משתתפת גם במשחקי החורף האולימפיים לנוער. אולם, עד כה לא זכה ספורטאי נוער אולימפי מונגולי במדליה במשחקי החורף.
השתתפות במשחקים > משחקי הקיץ > אולימפיאדת הנוער סינגפור (2010)

המשלחת הראשונה של מונגוליה למשחקים האולימפיים לנוער הייתה לאולימפיאדת הנוער סינגפור. המשלחת כללה 11 ספורטאים שהתחרו בשבעה ענפי ספורט. המשלחת זכתה בשתי מדליות זהב. המשלחת הגיעה להישגים נאים בענפים התעמלות עם זכייה במדליית זהב בתרגיל הקפיצות לנערים וסיום במקום החמישי בגמר תרגיל הטבעות, והיאבקות עם זכייה במדליית זהב בקטגוריית משקל עד 60 ק"ג נערות בסגנון חופשי. בענף הג'ודו המשלחת דורגה במקום החמישי בקטגוריית משקל עד 66 ק"ג נערים. ספורטאי המשלחת התחרו גם בענפים אגרוף, אתלטיקה, טריאתלון ושחייה אך לא הגיעו להישגים משמעותיים.
השתתפות במשחקים > משחקי הקיץ > אולימפיאדת הנוער נאנג'ינג (2014)

המשלחת לאולימפיאדת הנוער נאנג'ינג מנתה חמישה ספורטאים שהתחרו בארבעה ענפי ספורט. המשלחת זכתה במדליית כסף יחידה. המשלחת הגיעה להישגים בענפים היאבקות עם זכייה במדליית כסף בקטגוריית משקל עד 46 ק"ג נערות בסגנון חופשי, הרמת משקולות עם דירוג במקום הרביעי בקטוגריית משקל עד 63 ק"ג נערות וקליעה בה העפילה לגמר ודורגה במקום השמיני בירי מ-10 מטרים ברובה אוויר לנערות. ספורטאי המשלחת התחרו גם בענף הג'ודו אך לא הגיעו להישגים משמעותיים.
השתתפות במשחקים > משחקי החורף

מונגוליה השתתפה לראשונה במשחקי החורף האולימפיים לנוער באולימפיאדת הנוער אינסברוק ושלחה משלחת המונה שני ספורטאים שהתחרו בשני ענפי ספורט. ספורטאי המשלחת לא הגיעו להישגים משמעותיים בענפים החלקה מהירה וסקי למרחקים. המשלחת לאולימפיאדת הנוער לילהאמר מנתה שני ספורטאים שהתחרו בשני בענף. בדומה לאולימפיאדת הנוער אינסברוק, המשלחת לא הגיעה להישגים בענפים החלקה מהירה וסקי למרחקים.
מדליות

| --- | --- |
 :  ראו גם – מדליות במשחקים האולימפיים לנוער
ראו גם

מונגוליה במשחקים האולימפיים
מונגוליה במשחקים הפאראלימפיים
| מדינות העולם במשחקים האולימפיים לנוער |
| --- | --- | --- |
| המזרח התיכון | איחוד האמירויות הערביות • איראן • אלג'יריה • בחריין   • הרשות הפלסטינית • טורקיה • ירדן • ישראל • כווית • לבנון • לוב • מצרים • מרוקו • סוריה • עומאן • ערב הסעודית • עיראק  • קטר  • תוניסיה • תימן |  |
| אסיה | אוזבקיסטן • אינדונזיה • אפגניסטן • בהוטן • בנגלדש • ברוניי • הודו • הונג קונג • המלדיביים • הפיליפינים • טאיוואן • הרפובליקה העממית של סין • וייטנאם • טג'יקיסטן • טורקמניסטן • יפן • לאוס • מונגוליה • מזרח טימור • מיאנמר • מלזיה  • נפאל • סינגפור • סרי לנקה • פקיסטן • קוריאה הדרומית • קוריאה הצפונית • קזחסטן • קירגיזסטן • קמבודיה • תאילנד |  |
| אירופה | אוסטריה • אוקראינה • אזרבייג'ן • איטליה • איסלנד • אירלנד • אלבניה • אנדורה • אסטוניה • ארמניה • בולגריה • בוסניה והרצגובינה • בלארוס • בלגיה • גאורגיה • גרמניה • דנמרק  • הולנד • הונגריה • הממלכה המאוחדת • יוון • לוקסמבורג • לטביה • ליטא • ליכטנשטיין • מולדובה • מונטנגרו • מונקו • מלטה • מקדוניה הצפונית • נורווגיה • סן מרינו • סלובניה • סלובקיה • ספרד • סרביה • פולין • פורטוגל • פינלנד • צ'כיה • צרפת • קוסובו • קפריסין • קרואטיה • רומניה • רוסיה • שוודיה • שווייץ |  |
| אפריקה | אוגנדה • אנגולה • אסוואטיני • אריתריאה • אתיופיה • בוטסואנה • בורונדי • בורקינה פאסו • בנין • גאנה • גבון • ג'יבוטי • גינאה • גינאה ביסאו • גינאה המשוונית • גמביה • דרום אפריקה • דרום סודאן • זימבבואה • זמביה • חוף השנהב • טוגו • טנזניה • כף ורדה • ליבריה • לסוטו • מאוריטניה • מאוריציוס • מאלי • מדגסקר • מוזמביק • מלאווי • הרפובליקה המרכז-אפריקאית • ניגריה • ניז'ר • נמיביה • סאו טומה ופרינסיפה • סודאן • סומליה  • סיירה לאון • סיישל • סנגל • צ'אד • קומורו • הרפובליקה של קונגו • הרפובליקה הדמוקרטית של קונגו • קמרון • קניה • רואנדה |  |
| אמריקה | אורוגוואי • איי בהאמה • איי הבתולה של ארצות הברית • איי הבתולה הבריטיים • איי קיימן • אל סלוודור • אנטיגואה וברבודה • אקוודור • ארגנטינה • ארובה • ארצות הברית • בוליביה • בליז • ברבדוס • ברזיל  • ברמודה • ג'מייקה • גואטמלה • גיאנה • גרנדה  • דומיניקה • האיטי • האנטילים ההולנדיים • הונדורס • הרפובליקה הדומיניקנית • ונצואלה • טרינידד וטובגו • מקסיקו • ניקרגואה • סורינאם • סנט וינסנט והגרנדינים • סנט לוסיה • סנט קיטס ונוויס • פוארטו ריקו • פנמה • פרגוואי • פרו • צ'ילה • קובה • קולומביה • קוסטה ריקה • קנדה |  |
| אוקיאניה | אוסטרליה • איי מרשל • איי קוק  • איי שלמה • גואם • ונואטו • טובאלו • טונגה • מיקרונזיה • נאורו • ניו זילנד • סמואה • סמואה האמריקנית • פיג'י • פלאו • פפואה גינאה החדשה • קיריבטי |  |
ליטא במשחקים האולימפיים לנוער

ליטא משתתפת בכל המשחקים האולימפיים לנוער מאז היווסדם באולימפיאדת הנוער סינגפור (2010). לאורך השנים צברו ספורטאי הנוער הליטאים 14 מדליות, מהן שבע מדליות זהב. ליטא משתתפת גם במשחקי החורף האולימפיים לנוער. אולם, עד כה לא זכה ספורטאי נוער אולימפי ליטאי במדליה במשחקי החורף.
השתתפות במשחקים > משחקי הקיץ > אולימפיאדת הנוער סינגפור (2010)

המשלחת הראשונה של ליטא למשחקים האולימפיים לנוער הייתה לאולימפיאדת הנוער סינגפור. המשלחת כללה 24 ספורטאים שהתחרו בעשרה ענפי ספורט. המשלחת זכתה בארבעה מדליות, מהן שלוש מדליות זהב. המשלחת הגיעה להישגים משמעותיים בענפים אגרוף עם זכייה בשתי מדליות זהב בקטגוריות משקל קל וקל-חצי-כבד לנערים, חתירה עם זכייה במדליית זהב בטורניר היחידים לנערים, וג'ודו בקטגוריית משקל עד 63 ק"ג לנערות. בענף האתלטיקה המשלחת העפילה לארבעה גמרים בהם הם סיימו במקום הרביעי בהדיפת כדור ברזל לנערות, מקום חמישי ביידוי פטיש לנערים, מקום שישי בהטלת כידון לנערים ומקום אחת עשרה בהליכה תחרותית לנערות למרחק של 5 ק"מ. נבחרת הנערים בכדורסל דורגה במקום החמישי. המשלחת הגיעה להישגים נאים בענפים התעמלות עם דירוג במקום השביעי בתרגיל המתח לנערים בהתעמלות מכשירים, וקרב חמש מודרני עם דירוג במקום השישי בטורניר הנערות ומקום תשיעי בטורניר הנערים. בענף השחייה המשלחת דורגה במקום השמיני במשחים 50 מטר לנערים ו-50, 100, ו-200 מטר לנערות בסגנון שחיית חזה. המשלחת לא הגיעה להישגים בענפים קאנו/קיאק ושיט.
השתתפות במשחקים > משחקי הקיץ > אולימפיאדת הנוער נאנג'ינג (2014)

המשלחת לאולימפיאדת הנוער נאנג'ינג מנתה 21 ספורטאים שהתחרו בתשעה ענפי ספורט. המשלחת זכתה בשבעה מדליות, מהן שלוש מדליות זהב. המשלחת רשמה שיפור בהישגים מאולימפיאדת הנוער סינגפור והגיעה להישגים משמעותיים בשחייה עם זכייה בשתי מדליות זהב במשחים 50 ו-100 מטר לנערות בסגנון שחיית חזה, מדליית כסף במשחה 200 מטר לנערים בסגנון שחייה מעורב אישי ומקום חמישי במשחה 100 מטר לנערות בסגנון שחייה חופשית, כדורסל עם זכייה במדליית זהב בטורניר הנערים, קאנו/קיאק עם זכייה במדליית כסף בתחרות ספרינט לנערים וקרב חמש מודרני עם זכייה במדליית ארד בטורניר הנערים ודירוג במקום הרביעי בטורניר הנערות. בענף הטניס זכתה במדליית ארד בטורניר היחידים לנערות. ספורטאי המשלחת דורגו במקום הרביעי בענפים חתירה בטורניר היחידים לנערות, ואתלטיקה ביידוי פטיש לנערות. נבחרת הנערות בענף האופניים דורגה במקום התשיעי. המשלחת לא הגיעה להישגים וסיימה בין המקומות האחרונים בכדורעף חופים.
השתתפות במשחקים > משחקי החורף

ליטא השתתפה לראשונה במשחקי החורף האולימפיים לנוער באולימפיאדת הנוער אינסברוק ושלחה משלחת המונה שישה ספורטאים שהתחרו בשלושה ענפי ספורט. ספורטאי המשלחת לא הגיעו למקומות גבוהים בענפים ביאתלון, סקי אלפיני, סקי למרחקים. אולם, גם לא סיימו בין המקומות האחרונים. המשלחת לאולימפיאדת הנוער לילהאמר כללה עשרה ספורטאים שהתחרו בשישה ענפים. המשלחת רשמה הישגים נאים בענפים החלקה אמנותית עם דירוג במקום התשיעי בטורניר ריקוד אמנותי, ובתחרות הכישורים לנערים בהוקי קרח עם דירוג במקום השישי. ספורטאי המשלחת לא הגיעו למקומות גבוהים בענפים ביאתלון, גלישת שלג, סקי אלפיני וסקי למרחקים.
מדליות

| --- | --- |
 :  ראו גם – מדליות במשחקים האולימפיים לנוער
ראו גם

ליטא במשחקים האולימפיים
ליטא במשחקים הפאראלימפיים
| מדינות העולם במשחקים האולימפיים לנוער |
| --- | --- | --- |
| המזרח התיכון | איחוד האמירויות הערביות • איראן • אלג'יריה • בחריין   • הרשות הפלסטינית • טורקיה • ירדן • ישראל • כווית • לבנון • לוב • מצרים • מרוקו • סוריה • עומאן • ערב הסעודית • עיראק  • קטר  • תוניסיה • תימן |  |
| אסיה | אוזבקיסטן • אינדונזיה • אפגניסטן • בהוטן • בנגלדש • ברוניי • הודו • הונג קונג • המלדיביים • הפיליפינים • טאיוואן • הרפובליקה העממית של סין • וייטנאם • טג'יקיסטן • טורקמניסטן • יפן • לאוס • מונגוליה • מזרח טימור • מיאנמר • מלזיה  • נפאל • סינגפור • סרי לנקה • פקיסטן • קוריאה הדרומית • קוריאה הצפונית • קזחסטן • קירגיזסטן • קמבודיה • תאילנד |  |
| אירופה | אוסטריה • אוקראינה • אזרבייג'ן • איטליה • איסלנד • אירלנד • אלבניה • אנדורה • אסטוניה • ארמניה • בולגריה • בוסניה והרצגובינה • בלארוס • בלגיה • גאורגיה • גרמניה • דנמרק  • הולנד • הונגריה • הממלכה המאוחדת • יוון • לוקסמבורג • לטביה • ליטא • ליכטנשטיין • מולדובה • מונטנגרו • מונקו • מלטה • מקדוניה הצפונית • נורווגיה • סן מרינו • סלובניה • סלובקיה • ספרד • סרביה • פולין • פורטוגל • פינלנד • צ'כיה • צרפת • קוסובו • קפריסין • קרואטיה • רומניה • רוסיה • שוודיה • שווייץ |  |
| אפריקה | אוגנדה • אנגולה • אסוואטיני • אריתריאה • אתיופיה • בוטסואנה • בורונדי • בורקינה פאסו • בנין • גאנה • גבון • ג'יבוטי • גינאה • גינאה ביסאו • גינאה המשוונית • גמביה • דרום אפריקה • דרום סודאן • זימבבואה • זמביה • חוף השנהב • טוגו • טנזניה • כף ורדה • ליבריה • לסוטו • מאוריטניה • מאוריציוס • מאלי • מדגסקר • מוזמביק • מלאווי • הרפובליקה המרכז-אפריקאית • ניגריה • ניז'ר • נמיביה • סאו טומה ופרינסיפה • סודאן • סומליה  • סיירה לאון • סיישל • סנגל • צ'אד • קומורו • הרפובליקה של קונגו • הרפובליקה הדמוקרטית של קונגו • קמרון • קניה • רואנדה |  |
| אמריקה | אורוגוואי • איי בהאמה • איי הבתולה של ארצות הברית • איי הבתולה הבריטיים • איי קיימן • אל סלוודור • אנטיגואה וברבודה • אקוודור • ארגנטינה • ארובה • ארצות הברית • בוליביה • בליז • ברבדוס • ברזיל  • ברמודה • ג'מייקה • גואטמלה • גיאנה • גרנדה  • דומיניקה • האיטי • האנטילים ההולנדיים • הונדורס • הרפובליקה הדומיניקנית • ונצואלה • טרינידד וטובגו • מקסיקו • ניקרגואה • סורינאם • סנט וינסנט והגרנדינים • סנט לוסיה • סנט קיטס ונוויס • פוארטו ריקו • פנמה • פרגוואי • פרו • צ'ילה • קובה • קולומביה • קוסטה ריקה • קנדה |  |
| אוקיאניה | אוסטרליה • איי מרשל • איי קוק  • איי שלמה • גואם • ונואטו • טובאלו • טונגה • מיקרונזיה • נאורו • ניו זילנד • סמואה • סמואה האמריקנית • פיג'י • פלאו • פפואה גינאה החדשה • קיריבטי |  |
שארל קורם

| --- | --- |
קובץ:CharlesCormPortrait.jpg
 לידה:  4 במרץ 1894 האימפריה העות'מאנית ביירות, וילאייט ביירות
 פטירה:  19 בספטמבר 1963 (בגיל 69) לבנון ביירות, לבנון
 מדינה:  לבנון 
 עיסוק:  תעשיין, משורר, סופר, מתרגם ומו"ל
 מקום לימודים:  אוניברסיטת סן-ז'וזף
 שפות היצירה:  צרפתית 
 
שארל קורם (צרפתית: Charles Corm; 4 במרץ 1894 –  19 בספטמבר 1963) היה תעשיין, סופר ונדבן לבנוני. הוא נחשב למנהיג תנועת הפיניקיזם שהציתה גל של לאומיות שהובילה לעצמאותה של לבנון. במדינה שסועה בסכסוכים עדתיים, כוונתו של קורם הייתה למצוא שורש משותף לכל הלבנונים מעבר לאמונתם הדתית. בגיל 40 הוא פרש מאימפריה עסקית מצליחה כדי להקדיש את זמנו לשירה ולכתיבה.
במהלך חייו זכה קורם ביותר ממאה אותות כבוד ופרסים בינלאומיים, ספרותיים ולא ספרותיים, כולל פרס אדגר אלן פו לשירה ב-1934, אזרח הכבוד של ניו יורק, המפקד הגדול של האקדמיה האמריקנית הבינלאומית (ארצות הברית), מפקד מסדר ההצטיינות האנושית (שווייץ), קצין גדול של המסדר האקדמי האיטלקי (איטליה), קצין גדול של המסדר הלאומי של הארז (לבנון), קצין גדול של המסדר הלאומי אגודת המשוררים הצרפתית (צרפת), עמית החברה המלכותית (אנגליה) וזוכה מדליית הכבוד של השפה הצרפתית מטעם האקדמיה הצרפתית ב-1950 (צרפת).
עסקיו

עם סיום לימודיו בגיל 18, נסע קורם לעיר ניו יורק, שם שכר משרד קטן בוול סטריט כדי לנהל עסקי יבוא ויצוא. זמן קצר לאחר מכן השיג פגישה עם איל העסקים הנרי פורד, האיש העשיר בעולם באותה תקופה. לאחר הפגישה, קורם שריין את סוכנות פורד מוטור לכל אזור המזרח התיכון בתקופה שבה פורד מוטור הייתה יצרנית הרכב היחידה בעולם. בשיאה, האימפריה העסקית של קורם, שהייתה כולה תחת "שארל קורם ושות'", הייתה האימפריה העסקית הרב-לאומית הראשונה והגדולה במזרח התיכון, והעסיקה אלפי עובדים מטורקיה ועד איראן. מפעליו הפכו לפרנסתם של אלפי משפחות ותרמו לפיתוח התשתיות והכבישים, מסילות ברזל וגשרים במדינות שעדיין לא הוקמו.
ב-1928 הוא תכנן, ללא הכשרה אדריכלית רשמית, את המטה של חברת פורד במזרח התיכון, שנקרא מאוחר יותר "בניין וגני קורם". הבניין הוקם ב-1929 בביירות, לאחר מכן הפך לבית משפחת קורם. זה היה גורד השחקים הראשון במזרח התיכון והמבנה הגבוה ביותר בלבנון עד 1967. הגנים חלשו על 14,000 מ"ר, והיו הגנים הפרטיים הגדולים ביותר בביירות, שכללו בשטחם מגוון שרידים אמנותיים וארכאולוגיים, כמו גם עצים אקזוטיים וצמחים נדירים.
כשבידו עושר רב, האיש שכונה "הטייקון הסורר" החליט להקדיש את חייו לספרות ולנדבנות בהגיעו ליום הולדתו ה-40.
כותב

אף שרוב הסופרים הלבנונים באותה תקופה כתבו בערבית, קורם כתב בעיקר בצרפתית. אחת מתרומותיו בתחום היא "La Revue Phénicienne" (הביטאון הפיניקי), כתב עת שייסד ביולי 1919 והיווה השראה לעצמאותה של לבנון, ובו לקחו חלק סופרים רבים כמו סעיד עקל ומישל שיחא. רושדי מעלוף, אביו של חבר האקדמיה הצרפתית והסופר אמין מעלוף, כתב: "שארל היה הראשון שהראה לנו איך לאהוב את לבנון, איך לזמר ולשיר את לבנון, איך להתהדר ולהגן על לבנון, ואיך להפוך לבוני-העל של לבנון הזאת".
קורם נחשב לאחד הסופרים המזרח-תיכוניים המשפיעים ועטורי הפרסים ביותר. "La Montagne Inspirée" ("ההר הקדוש") שכתב זיכה אותו בפרס אדגר לשירה ב-1934. בנוסף, שארל, שאביו דאוד קורם היה מורה וחונך ג'ובראן ח'ליל ג'ובראן הצעיר, תרגם לצרפתית את יצירת המופת האנגלית של ג'ובראן, הנביא.
פיניקיזם

אליהו אילת, שלמד באוניברסיטה האמריקאית בביירות, הכיר את אלברט נקאש (קרוב של אלפרד נקאש), והוא הפגישו עם חוג בביירות הדן בבעיות שוטפות ובשאלות־היסוד של לבנון, והתבסס על הסכמה כי מכל התרבויות הרבות שהתקיימו בלבנון, הפיניקים הם שהניחו את היסוד החומרי והרוחני וייצבו את דמותה ומקומה של לבנון בתולדות האזור והאנושות כולה. הם המציאו את האלף־בית ובמסעי הסחר שלהם השכילו להפוך את הים התיכון מגורם מפריד לאמצעי מקשר ומלכד. פלישת הערבים לאזור הקפיאה הרבה מהתכונות שהורישו ללבנון אבותיה הפיניקים – 'חול המדבר העכיר את מימיו הבהירים של הים'. אילת נפגש בביירות גם עם קורם, ממייסדי הפיניקיזם. קורם ראה בתרבות הפיניקית התרבות היחידה שלבנון היא מולדתה, והשווה אותה לתרבות התנ"ך שהיא היחידה שארץ־ישראל היא מולדתה. כמו שתי התרבויות העתיקות, הוא גם השווה בין ההתעוררות הלאומית בלבנון לכמיהה היהודית והשיבה לארץ ישראל בעת המודרנית. קורם היה חסיד של חוקרי הפיניקים היהודים יוסף הלוי ונחום סלושץ, ועקב אחרי התגליות הפיניקיות באוגרית, וכדי להפיץ את ידיעת התרבות הפיניקים בקרב הלבנונים הוא ייסד והוציא, כאמור, כתב עת בשם "La Revue Phénicienne" (הביטאון הפיניקי). קורם תמך בעצמאות לבנונית ובחיזוק מעמד העדה המרונית בלבנון, אך התנגד להקמת ארגון הפלאנגות, שלטענו היה חסר בסיס רעיוני ודמה לפאשיזם האיטלקי.
בהמשך, לאחר פרסום מסקנות ועדת פיל, ניסו קורם ונקאש ליצור קשר עם ארגונים יהודיים במטרה לרקום יחסים בין המדינה היהודית ללבנון העתידות לקום, ואף לשתף שיתופי פעולה כלכליים. ואכן, הסוכנות היהודית קיבלה את הצעתו של קורם להקמת 'אגודת ארץ ישראל - לבנון', וביקשה ממנו לנסח תקנון לאגודה ולהציג את נציגיה הלבנונים, וקיימה קשרים עם נקאש בנושא הקמת סכר לייצור חשמל בנהר הליטני שישמש את לבנון וישראל, אולם חשש צרפתי מפני אינטרסים בריטיים גרם לגניזת התכנית. גם האגודה שהציע קורם לא נוסדה, בשל התמורות המדיניות בלבנון במהלך מלחמת העולם השנייה.
נדבן

קורם סייע במימון מספר מבנים בלבנון, כולל הפרלמנט הלבנוני, המוזיאון הלאומי, הספרייה הלאומית ונקודות ציון אחרות במדינה בתקופה בה ללבנון המתהווה, שזה עתה השיגה עצמאות מצרפת, חסרו כספים. הוא גם מימן באופן אישי את הביתן הלבנוני בתערוכה העולמית של ניו יורק ב-1939, ובעקבות כך העניק לו ראש העיר פיורלו לה גוארדיה אזרחות כבוד של ניו יורק.
חברו הקרוב של קורם, סעיד עקל, אמר:
"שארל לא רק היה כוח מנחה מאחורי עצמאותה של לבנון, הוא גם עזר בהנחת היסודות החוקתיים של לבנון והשקיע מכספו בבניית ציוני הדרך הפוליטיים, החברתיים והתרבותיים הדרושים כדי לתמוך בחזוננו ללבנון. במהלך השנים האלה, היה לי ברור מאוד ששארל לא דאג ביותר לכסף. במקום זאת, תחושת מחויבות עמוקה כלפי מה שהוא אהב תגמלה אותו בהצלחה יוצאת דופן בעסקים ובספרות כאחד."
חיים אישיים

שארל קורם נולד ב-1894 בביירות, לבנון, לצייר הלבנוני המפורסם דאוד קורם (מוצג לעיתים כ"דייוויד קורם"). הוא סיים בהצטיינות את לימודיו בפקולטה למזרחנות באוניברסיטת סנט ג'וזף. בשנת 1912, בגיל 18, נסע לניו יורק. כדי לשרוד, הוא הקים עסק ליבוא ויצוא בברודוויי. מכיוון ששפת אמו הייתה צרפתית, הוא נכח בקביעות באותה הופעה בברודוויי עד שלמד את יסודות האנגלית. ב-1934, בגיל 40, הוא עזב את העסקים לחיים של ספרות ונדבנות. בשל הצלחתו יוצאת הדופן בעסקים, ומאמציו הספרותיים עטורי השבחים מאוחר יותר, קורם נהנה מרשת קשרים בינלאומית מרשימה. לדברי רושדי מעלוף, "לשארל הייתה הסגולה המדהימה להתיידד עם כל מיני אנשים בקלות. לפעמים נדמה היה שאין מישהו שהוא לא מכיר. זה העניק לו כוח עצום בעסקים, בספרות ובפוליטיקה. בין אם באמצעות עסקים או אמנות, צ'ארלס בילה את חייו בבניית גשרים רבי עוצמה בין לבנון, שכונתה לעיתים קרובות באותה תקופה 'פריז של המזרח התיכון', לבין המערב".
עוד בשנות הזהב של ביירות, רושדי מעלוף גם ציין כי לא היה זה יוצא דופן שאמנים, אינטלקטואלים ואנשי עסקים, פוליטיקאים ואנשי תרבות המבקרים בלבנון בפעם הראשונה, ביקרו את קורם בביתו, שאירח מסיבות גרנדיוזיות, בדרכם לפגוש האנשים ולראות מקומות: "הם ביקרו בלבנון בחיפוש אחר שארל קורם באותה דרך שחלקנו מבקרים באתונה כדי לראות את האקרופוליס. זו הערצה שרבים, לבנונים וזרים כאחד, נשאו כלפי שארל קורם, והיא נוכחת ביותר במיסטיקה שלו".
קורם היה רווק במשך רוב חייו, אך לבסוף התחתן עם סמיה בארודי ב-1935. בארודי הייתה מיס לבנון ולקחה את המקום השני בתחרות מיס יוניברס ב-1934 בניו יורק. לקורם ולאשתו נולדו ארבעה ילדים: דוד, חירם, וירג'יני ומדלן.
בנוסף למורשתו הספרותית הפורה שניתן למצוא כעת ברוב הספריות והאוניברסיטאות ברחבי העולם, שארל קורם הותיר אחריו את עזבון מהגדולים ביותר באזור.
עבודותיו

La Revue Pénicienne
La Montagne Inspirée (ההר הקדוש), זוכה פרס אדגר לספרות בשנת 1934
6000 ans de Génie Pacifique au Service de l'Humanité (6,000 שנים של תרומת שלווה לאנושות)
Contes Erotiques
Les Cahiers de l'Enfant
Sonnets Adolescents
La Montagne Parfumée
L'Eternel Féminin
Médaillons en Musique de l'Ame Libanaise
Petite Cosmogonie Sentimentale
La Planète Exaltée
Le Mystère de l'Amour
La Symphonie de la Lumière
La Terre Assassinée ou Les Ciliciennes
Le Volcan Embrasé
אותות כבוד ופרסים

פרס אדגר לספרות 1934.
אזרח כבוד של ניו יורק, ארצות הברית.
מדליית הכבוד של האקדמיה הצרפתית 1950, צרפת.
עמית החברה המלכותית, בריטניה.
המפקד הגדול של האקדמיה האמריקאית הבינלאומית, ארצות הברית.
המפקד הגדול של מסדר גרגוריוס הקדוש, קריית הוותיקן.
המפקד הגדול של המסדר הריבוני של כתר הקוצים, איטליה.
מפקד מסדר ההצטיינות האנושית, שווייץ.
מפקד האגודה ההומניטרית של בלגיה.
מפקד אגודת סנט סטפן לזכויות אדם, ארצות הברית.
קצין גדול של המסדר הלאומי של הארז, לבנון.
קצין גדול של אגודת המשוררים הצרפתית.
הקצין הגדול של האקדמיה רונסארד, צרפת.
קצין גדול ממסדר בריגיט הקדושה, שוודיה.
קצין גדול של המסדר האקדמי האיטלקי, איטליה.
מדליית זהב של ניו יורק לשירותים נכבדים, ארצות הברית.
מדליית זהב של ניוארק, ניו ג'רזי, ארצות הברית.
מדליית זהב של המסדר הלטיני, צרפת.
מדליית זהב של המסדר הקיסרי של אנדריי הקדוש, רוסיה.
מדליית זהב ממסדר סן ברנרדו, ברזיל.
מדליית זהב של המכללה הלאומית של אונטריו, קנדה.
לקריאה נוספת

Franck Salameh, Charles Corm: An Intellectual Biography of a Twentieth-Century Lebanese “Young Phoenician”, Lexington Books, 2015
הערות שוליים

1 2 3 4 5 6 7 8 9 10  Carla Henoud (24 September 2009) "Charles Corm, le visionaire", L'Orient-Le Jour.
1 2 3 4 5 6 7 8 9 10 11  Franck Salameh, Charles Corm: An Intellectual Biography
1 2  Kaufman, Asher. 2004. Reviving Phoenicia: The Search for Identity in Lebanon. London: I.B. Tauris.
↑  Samir Kassir, Beirut
↑  אשר קאופמן, Pheonicianism: the Formation of an Identity in Lebanon of 1920
1 2  They Went To The Fair, Saudi Aramco World July/August 1973
↑  Lebanon Participation - Charles Corm (Commissioner General) speaking, New York Public Library Digital Collection
↑  Charles corm, Académie Française
1 2 3  "A forgotten legacy", Now (Mercury Media Inc.), 17 April 2008. Retrieved 11 September 2014.
1 2  FIVA. "Charles Corm & Cie - The Automobile saga in the Levant (1920 - 1935)" (PDF).
1 2  "Modern Beirut - Charles Corm", Time Out Beirut, 21 March 2011. Retrieved 11 September 2014.
↑  "Les multiples facettes de Charles Corm, poète, homme d'affaires et rassembleur".
↑  Charles Corm, Espace Français
1 2  אליהו אילת, 'הציונות הפיניקית' בלבנון, קתדרה לתולדות ארץ ישראל ויישובה חוברת 35 (אפריל 1985), יד יצחק בן-צבי, עמ' 109–124
↑  Notre Dame de Jamhour
↑  Oxford Reference for Charles Corm
| --- | --- |
בקרת זהויות :  NLI: 987007504055705171  PLWABN: 9810627297905606  BnF: cb133332616 (data)  GND: 119321025  ISNI: 0000 0001 1055 2093  LCCN: n93903109  NTA: 391026062  RERO: 02-A003135603  SUDOC: 035740116  VIAF: 37063440   WorldCat (עם VIAF): 37063440
קרטר בורוול

| --- | --- |
אין תמונה חופשית
 לידה:  18 בנובמבר 1954 (בן 70) ניו יורק, ארצות הברית 
 שם לידה:  Carter Benedict Burwell 
 מוקד פעילות:  ארצות הברית 
 תקופת הפעילות:  מ-1984 
 מקום לימודים:  אוניברסיטת הרווארד, הרווארד קולג', King School 
 שפה מועדפת:  אנגלית 
 כלי נגינה:  כלי מקלדת 
 בן או בת זוג:  Christine Sciulli (1999–?) 
 מספר צאצאים:  3 
 פרסים והוקרה:  British Independent Film Award for Best Music 
 www.carterburwell.com
 פרופיל ב-IMDb
 
קרטר בורוול (אנגלית: Carter Burwell; נולד ב-18 בנובמבר 1955) הוא מלחין פסקולים אמריקני.
בורוול נולד בניו יורק. מזוהה בעיקר עם סרטיהם של האחים כהן (בורוול הלחין את כל 15 סרטיהם, נכון ל-2010), כאשר הוא מכניס פסקול מותאם בדיוק לקומדיה השחורה ולציניות או לחלופין, למתח ולרומנטיקה של סרטים, עם שמירה על אופיו של הסרט. בורוול מזוהה גם עם הבמאי ספייק ג'ונז, והלחין סרטים כמו להיות ג'ון מלקוביץ', אדפטיישן ועוד עשרות סרטים שוברי קופות וגורפי פרסים. זכה בעצמו במספר פרסים עבור הפסקולים שיצר. ב-26 שנות פעילותו יצר פסקולים מקוריים לכמעט 80 סרטים.
פילמוגרפיה נבחרת

רוחות אינישרין (2022)
השקרן הטוב (2019)
שלושה שלטים מחוץ לאבינג, מיזורי (2017)
אומץ אמיתי (2010)
הזדמנות שנייה (2009)
ארץ יצורי הפרא (סרט) (2009)
יהודי טוב (2009)
דמדומים (2008)
לקרוא ולשרוף (2008)
ברוז' (2008)
אלאמו (2004)
לחסל את הליידי (2004)
קינסי (2004)
אכזריות בלתי נסבלת (2003)
Searching For Paradise ‏(2002)
אדפטיישן (2002)
סיבוב חוזר (2002)
סימון (2002)
האיש שלא היה שם (2001)
סיפורו של אביר (2001)
Book Of Shadows: Blair Witch 2 ‏(2000)
אחי, איפה אתה? (2000)
המלט (2000)
לפני שהלילה יורד (2000)
Corruptor ‏(1999)
ארץ קטנה גדולה (1999)
בת הגנרל (1999)
להיות ג'ון מלקוביץ' (1999)
מאיזה כוכב אתה? (1999)
מיסטרי, אלסקה (1999)
שלושה מלכים (1999)
אלים ומפלצות (1998)
ביג לבובסקי (1998)
ולווט גולדמיין (1998)
העוקץ הספרדי (1998)
זר הפר את השלווה (1997)
שיעורים בהתנקשות (1997)
תאורית הקשר (1997)
תמונה מושלמת (1997)
התן (1997)
דירתו של ג'ו (1996)
כוכבים בארון (1996)
פארגו (1996)
פחד (1996)
התא (1996)
זה יכול לקרות גם לך (1994)
יחסים מושחתים (1994)
הקפיצה הגדולה (1994)
רוק'נרול באוויר (1994)
והתזמורת ממשיכה לנגן (1993)
כך הייתי (1993)
עולמו של ווין 2 (1993)
באפי ציידת הערפדים (1992)
קליפורניה (1992)
ברטון פינק (1991)
דוק הוליווד (1991)
צומת מילר (1990)
בייבי אריזונה (1987)
רציחות פשוטות (1984)